

**CASA DE ASIGURĂRI DE SĂNĂTATE CONSTANŢA**

**Bd. Mamaia Nr. 57, Constanţa – 900590**

**Tel.0372.825.91/0372.825.926/0372.825.927/Fax: 0372.825.911**

**Web: www.casct.ro E-mail:** **relpub@casct.ro**

**INFORMARE**
**Pensionarii cu venituri de 990 lei beneficiază de medicamente compensate
cu 90%**

 Începând cu data de 1 iulie 2018 a crescut cu 10% valoarea punctului de pensie, motiv pentru care a fost majorat și plafonul de venit, astfel încât să nu mai fie afectat accesul pensionarilor la medicamentele compensate cu 90%.

Plafonul maxim până la care pensionarii pot beneficia de medicamente compensate cu 90% **a fost majorat de la 900 la 990 de lei, începând cu data de 18 iulie 2018**, potrivit Hotărârii Guvernului României nr. 537 din 17 iulie 2018 privind modificarea unor acte normative referitoare la Programul pentru compensarea cu 90% a prețului de referință al medicamentelor pentru pensionari.

De acest program beneficiază pensionarii cu venituri din pensii şi indemnizaţie socială pentru pensionari, de până la 990 lei/lună inclusiv, indiferent dacă realizează sau nu alte venituri.

Compensarea prețului de referinţă al medicamentelor (prevăzute în sublista B din Hotărârea Guvernului nr. 720/2008, cu modificările şi completările ulterioare), reprezintă o majorarea a compensării de la 50% (aferentă medicamentelor din această sublistă) la 90%, pentru această categorie de pensionari.

Practic, măsura îi vizează pe pensionarii care începând de la 1 iulie au beneficiat de o majorare a pensiilor și astfel au depășit nivelul de pensie și indemnizația socială pentru pensionari de 900 lei.

**Președinte – Director general,**

**Dr. George - Mirel Cristescu**

**Relații publice și Purtător de cuvânt,**

 **Aurelia Drăgoi**